Ehkki mu imidž kui väga-ebajärjekindel-blogikirjutaja võib nüüd kannatada saada, kuna alles paar päeva tagasi kirjutasin viimati, tuleb seda tähistada.  Ma käisin perearsti juures.  Mis peamine: ma VAHETASIN perearsti. Pärnu asemel on mul arst nüüd Tartus. Aastaid mõeldud, viimaks ära tehtud (ja kusjuures see oli uskumatult lihtne, hoolimata mu kartusest).  Ning 4 nädalase köhimise-nuuskamise (ja mõnede palavikuperioodide)  järel on nüüd antibiootikum, mida võtta (muide väga huvitavate kõrvalnähtudega ravimi infolehe järgi, millest kõige karmimad võisid lõppeda surmaga erandjuhtumil).  Läheks see meeletu väsimus ka kunagi üle... See vist oli ka üks võimalik kõrvalnäht, aga väsimus oli mul juba enne, nii et kes sellest aru saab. Tahaks olla rohkem lõputöö kirjutamise vormis.